Evangelisten Markus

Evangelisten Markus (gresk: Μᾶρκος – Mârkos; latin: Mārcus; koptisk: Ⲙⲁⲣⲕⲟⲥ; hebraisk: מרקוס) er ifølge kristen tradisjon forfatteren av Evangeliet etter Markus i Det nye testamentet i Bibelen. Markus levde på 100-tallet e.Kr., var følgesvenn av apostelen Peter og fulgte apostelen Paulus og Barnabas på Pauli første reise. Etter en kraftig disputt skilte Paulus og Barnabas lag, og Markus ble med sin slektning Barnabas til Kypros. Det var medvirkende til at Markus skrev sitt evangelium. Paulus kalte ham senere til seg, og omtalte ham som sin medarbeider.
Den koptiske ortodokse kirke regner evangelisten Markus som den første pave av Alexandria, og dermed grunnlegger av kirken i Afrika. Hans festdag blir feiret 25. april og hans symbol er en bevinget løve.


== Markus' identitet ==
I henhold til William Lane (1974) er det en «uavbrutt tradisjon» som identifiserer evangelisten Markus med «Johannes med tilnavnet Markus», og Johannes Markus som fetter av Barnabas. Imidlertid skilte Hippolytus av Roma i Om de sytti apostler mellom evangelisten Markus (Paulus’ andre brev til Timoteus 4:11), Johannes Markus (Apostlenes gjerninger 12:12), og Markus, fetter av Barnabas (Paulus’ brev til kolosserne 4:10) I henhold til Hippolytus var de alle «de syttito disipler» som ble sendt av Jesus for gjennomsyre Judea med evangeliet. Imidlertid hevdet Jesus at hans kropp var «sann mat» og hans blod var «sann drikk», og mange av disiplene falt fra og forlot ham. Blant de frafalne var antagelig også Markus, men han kom senere tilbake til troen ved apostelen Peter. Han ble deretter Peters fortolker, skrev av Evangeliet etter Markus, grunnla kirken i Afrika og ble biskop av Alexandria.


== I kunsten ==
Evangelisten Markus er oftest avbildet mens han skriver eller holder opp sitt evangelium. I den kristne tradisjonen er forfatteren  av det andre evangeliet og symbolisert ved en løve – en figur assosiert med mot og monarki. En del kristne legender viser til Markus som «sankt Markus løvehjerte». Disse legendene forteller at han ble kastet til løvene, men at dyrene nektet å angripe eller spise ham. Isteden sov løvene ved hans føtter mens han klappet dem. Da romerne så dette, ble de imponert og lot de ham slippe fri.
Evangelisten Markus attributter er løven i ørkenen; han kan bli avbildet som en biskop på en trone, dekorert med løver; som en mann som hjelper venetianske sjøfolk. Han er ofte avbildet mens han holder en bok med pax tibi Marce skrevet på, eller holder et palmeblad og en bok. Andre avbildninger kan vise ham som en mann med en bok eller bokrull, fulgt av en bevinget løve. Løven kan også bli assosiert med Jesus' oppstandelse ettersom løver var antatt å sove med åpne øyne, således en sammenligning med Kristus i hans grav, og med Kristus som en konge.
Markus kan også bli avbildet som en mann med et reip rundt nakken og som den som reddet kristne slaver fra sarasenere og muslimske slaveeiere.

Avbildninger av Evangelisten Markus
		
		
		
		
		
		
		
		
		
		


== Referanser ==


== Eksterne lenker ==
(en) Saint Mark – kategori av bilder, video eller lyd på Commons

The Life, Miracles and Martyrdom of St. Mark the Evangelist of Jesus Christ
«St. Mark in the New Testament» av H.B. Swete
«St. Mark in Early Tradition» av H.B. Swete
St. Mark the Apostle, Evangelist, and Preacher of the Christian Faith in Africa